tartuNLP/wikipedia-smugri-20251201 huggingface dataset:
Igor Rakočević

Igor Rakočević (, s. 29. maaliskuuta 1978 Belgrad, Jugoslavian sosialistinen liittotasavalta) on serbialainen koripalloilija, joka edustaa nykyisin KK Crvena zvezdaa.
Ura.
Nuoruusvuotensa Rakočević pelasi KK Crvena zvezdassa, jossa hän voitti Jugoslavian mestaruuden. Myös hänen isänsä oli pelannut seurassa, joka oli osasyy seuran valintaan. Serbiasta hän siirtyi KK Budućnost Podgoricaan, jossa hän voitti Jugoslavian-mestaruuden sekä cup-mestaruuden. Kahden kauden jälkeen Rakočević varattiin NBA:han, jossa hän pelasi ainoastaan yhden kauden. Hän ei saanut joukkueessa paljon peliaikaa, mutta kehittyi paljon NBA-vuotensa aikana.
Palattuaan NBA:sta hän siirtyi takaisin KK Crvena zvezdaan. Rakocevic voitti Serbian cupin ja hänet valittiin Adrianmeren liigan arvokkaimmaksi pelaajaksi. Kauden jälkeen hän siirtyi Pamesa Valenciaan. Valenciasta hän siirtyi toiseen espanjalaisseuraan, Real Madridiin. Vuonna 2006 hän teki Tau Ceramican kanssa kolmen vuoden sopimuksen. Tau Ceramicassa hän voitti ensimmäisen Espanjan-mestaruutensa sekä Espanjan Supercupin. Hänen piste-ennätyksensä Euroliigassa on 31.
Kaudeksi 2009–2010 Rakočević siirtyi Efes Pilsenin.
Markus Lehto

Markus Matti Juhani Lehto (s. 20. lokakuuta 1962, Helsinki) on entinen suomalainen jääkiekkopuolustaja. 
Lehto pelasi suurimman osan urastaan SM-liigassa, mutta myös Ruotsin 1. divisioonassa Västra Frölunda-joukkueessa. SM-liigassa hän edusti urallaan Jokereista, Hämeenlinnan Pallokerhoa ja Turun palloseuraa. Hän pelasi Suomen maajoukkueessa Sarajevon olympialaisissa ja vuoden 1985 maailmanmestaruuskilpailuissa.
Markus Lehto on toiminut pelaaja-agenttina 1990-luvun puolivälistä alkaen, jolloin Jarmo Kekäläinen myi agenttitoimintansa hänelle siirtyessään itse Helsingin IFK:n palvelukseen. Ilta-Sanomien urheilutoimittaja Pekka Holopainen arvioi vuonna 2011 Lehdon tähtiasiakkaiden päätyneen suhteellisen usein edustamaan Helsingin Jokereita.
Crib45

Crib45 on suomalainen vaihtoehtoista metallia soittava yhtye, joka ammentaa vaikutteita niin post-metallin kuin jazzin, countryn ja bossanovan suunnalta. Yhtye perustettiin alun perin vuonna 2000 sivuprojektina, mutta todellisen muotonsa se sai vasta vuonna 2002 yhtyeen aktivoiduttua täysipainoisesti. Lokakuussa vuonna 2008 yhtye solmi sopimuksen Symbolic Records Finlandin kanssa, ja debyyttialbumi "Metamorphosis" julkaistiin 13. toukokuuta 2009. Yhtye on tullut tunnetuksi myös näyttävistä live-esiintymisistään, joissa yhdistyvät valot, televisiot, projektorit ja tarinankerronnalliset taustavideot erilaisia pintoja hyväksikäyttäen.
Historia.
Crib45 perustettiin vuonna 2000 sivuprojektina, joka soitti akustispohjaista grungea vaihtelevalla kokoonpanolla. Pian yhtye jäi tauolle jäsenten siirryttyä muihin yhtyeisiin, mutta palasi vuonna 2002 uusitulla kokoonpanolla ja musiikkityylillä. Tähän aikaan yhtye otti suuresti vaikutteita Deftonesin sekä Massive Attackin suunnalta ja alkoi hiljalleen hioutumaan synkempään ja raskaampaan suuntaan. Yhtye kävi vuosien varrella läpi useita eri kokoonpanoja ennen kuin vakiintui Teemu Mäntysen, Ville Suovaniemen, Pasi Latvan, Antti Hokkalan ja Jussi Yrttiahon muodostamaan ydinryhmään, johon kuuluivat myös osa-aikaisena jäsenistönä Maija Sipiläinen ja Salla Matusiak. Debyyttilevyn "Metamorphosis" (2009) kynnyksellä Pasi Latva joutui jättäytymään pois perhesyistä. Yhtye julkaisi alkukeväästä 2009 albumin ensimmäisen EP-mittaisen nettisinglen "The Ghosts Among Me", joka sisältää nimikkosinglekappaleen lisäksi myös neljä muuta kappaletta, jotka eivät tulleet levylle. "The Ghosts Among Me" -single-EP:tä jaettiin ilmaiseksi yhtyeen ilmoittamissa internet-palveluissa.
Yhtyeen musiikki.
Räjähtävää metallia ja tunnelmallisia maisemia maalaileva Crib45 on kehittynyt alkupäänsä grungesta synkempään, tunnelmoivampaan ja yhä aggressiivisempaan suuntaan. Crib45:n musiikkia, jota jäsenet itse kutsuvat alternative metalliksi, jossa on post-metal elementtejä, voi parhaiten kuvailla Deftonesin, Paradise Lostin, Calliston, Toolin sekä Cult Of Lunan välimaastoksi kuitenkaan yrittämättä kuulostaa kyseisiltä yhtyeiltä.
Kansojen uskonnot ennen ja nyt

Kansojen uskonnot ennen ja nyt () on vuonna 1957 ilmestynyt Helmer Ringgrenin ja Åke von Strömin kirja uskonnoista. Kirjasta on julkaistu useita painoksia. Ainoa suomennos on vuodelta 1961. Käännös on teologisen tiedekunnan apulaisprofessori Olavi Castrénin.
Vastaanotto.
Erkki Hartikainen on arvostellut käännöstä mielivaltaisesta typistämisestä ja muokkaamisesta. Castrén sanoo jättäneensä pois totemismin ja kristittyjen ehtoollisen vertailun, koska hän ei pidä näiden riittien välistä yhteyttä totena.
Luettelo Ranskan pääministereistä

Tässä luettelossa on lueteltu kaikki Ranskan hallituksen johtajat vuodesta 1589 alkaen. Nimike Ranskan pääministeri on muodollisesti ollut käytössä vasta viidennen tasavallan perustamisesta eli vuodesta 1958 alkaen.
Vuodesta 1870 on Ranskassa on ollut vuoteen 2013 mennessä 142 hallituksen johtajaa. Mikäli otetaan huomioon myös toinen keisarikunta, toinen tasavalta, heinäkuun monarkia ja restauraatio, on Ranskassa ollut vajaan kahdensadan vuoden aikana vuoteen 2013 176 hallituksen johtajaa.
Luettelo.
Ancien Régime.
Ancien régimen aikana ei tunnettu virallista titteliä hallituksen johtajalle. Osa kuninkaan neuvonantajista voidaan kuitenkin nimetä "de facto" hallituksen johtajiksi.
1792–1815.
Vuosina 1792–1815 ei tunnettu hallituksen johtajan virkaa
Vichyn hallitus.
Kuten heinäkuun 10. päivän 1940 perustuslaissa sanottiin, marsalkka Pétain oli "ministerineuvoston presidentti". Hallituksen johtajilla oli Vichyn hallituksen aikoihin titteli "ministerineuvoston varapresidentti" 18. huhtikuuta 1942 asti, jolloin uudella perustuslailla perustettiin "hallituksen johtajan" virka.
Falck (suku)

Falck on suomalainen aatelissuku.
Suvun oman käsityksen mukaan se olisi tullut Suomeen 1700-luvun alussa Ruotsin Uplannista, mutta sen todellinen alkuperä lienee Savonlinnan läänissä tai Itä-Uudellamaalla. Suvun varhaisin varmuudella tunnettu esi-isä oli Savonlinnan läänin manttaalikommissaari Per Falck (k. 1753), joka toimi tuossa virassa vuosina 1737–1751. Hänen puolisonsa oli Kristina Florin, ja pariskunnalla oli kahdeksan lasta.
Per Falckin pojanpoika, senaattori Anders Henrik Falck aateloitiin vuonna 1830 ja hänen sukunsa introdusoitiin Suomen ritarihuoneeseen vuonna 1832 aatelisena sukuna numero 192.
Yhdysvaltain laivastoministeri

Yhdysvaltain laivastoministeri (Secretary of the Navy, SECNAV) on Yhdysvaltain puolustusministerin alaisuudessa toimivan laivastoministeriön korkein siviilivirkamies. Ministerin virka vaatii presidentin nimityksen ja senaatin hyväksynnän.
Laivastoministeriön hallintaan kuuluvat laivasto ja merijalkaväki. Ministeri vastaa presidentin asettamien turvallisuuspoliittisten tavoitteiden toteuttamisesta, laivaston laivojen rakentamisesta, varustamisesta ja korjaamisesta.
Yhdysvaltain ensimmäinen laivastoministeri oli Benjamin Stoddert (1798–1801). 9. elokuuta 2021 lähtien laivastoministerinä on toiminut Carlos Del Toro.
Kasvukeskus

Kasvukeskus määritellään usein kaupungiksi tai muuksi keskukseksi, jossa
väkiluku ja työpaikkojen määrä kasvavat.
Suomessa merkittävimpiä kasvukeskuksia ovat Helsingin, Tampereen ja Turun seudut, joille asutuksen ennustetaan keskittyvän entistä voimakkaammin. Helsingin keskustajaamassa asuu 1,250 miljoonaa asukasta, eli lähes neljäsosa koko Suomen väestöstä. Entiset kasvukeskukset Seinäjoki, Vaasa, Lahti ja Joensuu menettävät asukkaita vuoden 2019 väestöennusteiden mukaan. Helsingin, Turun ja Tampereen ennustetaan olevan ainoat kasvukeskukset tulevaisuudessa.
Pussipedot (heimo)

Pussipedot eli pienpussipedot (Dasyuridae) on pussipetojen lahkoon (Dasyuromorphia) kuuluva nisäkäsheimo, johon kuuluvat muun muassa pussihiiret, pussilumikot, pussikärpät, pussinäädät ja pussiahma. Heimon edustajat elävät Australiassa ja Uudessa-Guineassa. Pienin pussipeto on "Ningaui timealeyi" (2–9,4 g) ja suurin pussiahma (6–8 kg).
Luokittelu.
Pussipetojen heimo sisältää 2 alaheimoa, 4 tribusta ja 20 sukua, joissa on kaikkiaan 69 lajia:
Aalten

Aalten on kunta Alankomaissa, Gelderlandin provinssissa. Asukkaita kunnassa on 27 542 (30.11.2009) ja väestötiheys on 285 as./km². Kunnan pinta-ala on 97,09 neliökilometriä, josta vettä on 0,52 km². Aaltenin pormestarina toimii Bert Berghoef.
Aaltenin naapurikunnat ovat Oost Gelre pohjoisessa, Winterswijk koillisessa, Bocholt (osa Saksaa) etelässä ja Oude IJsselstreek lännessä. Alankomaiden pääkaupunkiin Amsterdamiin on Aaltenista alle kahden tunnin ajomatka.
Historia.
Aaltenin historia alkaa 700-luvun puolivälissä, kun frankkien kuningas Kaarle Suuri hallitsi aluetta, jolla Aalten sijaitsi. Alueen kaikkien yhteisöjen tuli luovuttaa paikka tulevalla kirkolle. Aaltenin ensimmäinen kirkko rakennettiin paikalle, joka nykyisin tunnetaan nimellä ”Pol”.
Ensimmäinen maininta Dinxperlosta on vuodelta 1260. Luultavasti jo ennen tätä vuotta nykyisen Dinxperlon itäosassa oli ollut asutusta. Dinxperlo kuului Lohnin jaarlille () 1000-luvulla, ja 1300-luvulla siitä tuli osa Bredevoortia. Toisen maailmansota raunioitti Dinxperlon. Vuoden 2005 alussa Dinxperlon kunta liittyi Aalteniin.
Asutuskeskukset.
Aaltenin kunnan asutuskeskukset () ja niiden väkiluvut 1. tammikuuta 2010:
Talousneuvos

Talousneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .
Ensimmäisen kerran talousneuvoksen arvonimi myönnettiin vuonna 1931 tehtailija Tuomas Pohjanpalolle. Vuosien 1918–2013 aikana talousneuvoksen arvonimi on myönnetty 1 788 henkilölle  , ja se on tasavallan presidentin myöntämistä arvonimistä yleisin.
Talousneuvoksiksi Suomessa on nimitetty pääasiassa alueellisia talousvaikuttajia, pienten- tai keskisuurten yritysten yrittäjä-omistajia.
Lahden lasitehdas

Lahden Lasitehdas Oy, myöhemmin Pilkington Lahden Lasitehdas Oy, on 1923 perustettu ja vielä toistaiseksi Pilkington-yhtymän tytäryhtiönä toimiva alun perin Torsten Kindbergin perustama suomalainen lasitehdas, joka valmistaa tasolasia ikkunateollisuuden raaka-aineeksi. Tehdas sijaitsee Okeroisissa. Vuonna 2011 yrityksessä työskenteli noin 30 henkilöä.
Pilkington sulki tehtaan ja tuotanto päättyi toukokuun 2012 lopussa. Se oli viimeinen tasolasia valmistava yritys Suomessa. Emoyhtiö NSG perustelee päätöstä konserninlaajuisilla yritysjärjestelyillä ja myös markkinatilanteella. Tehdas oli suljettuna jo vuonna 2009 ja pelkästään välitti muualta tullutta lasia kevääseen 2011 saakka, jolloin tuotantoa suunniteltiin käynnistettäväksi uudestaan vuodenvaihteessa 2011-2012, ja kunnostyöt aloitettiin.
Pilkingtonilla on Suomessa muita tehtaita ja niissä työntekijöitä 1100.
Albert ja Torsten Kindbergillä oli Espoossa Espoon lasitehdas, mutta se paloi vuonna 1922, ja he siirtyivät Lahteen Lahden Saha Oy:n vanhaan selluloosatehtaaseen. Tuotanto alkoi 1923.
Okeroisten tehdas vihittiin 1969. Silloin veto tehtiin pystysyynnassa, mutta vaakavetoon eli float-menetelmään siirryttiin 1987. Pilkington osti puolet tehtaan osakkeista 1977, valtiolta sen osuuden 1988 ja loput 1994, jolloin se omisti koko tehtaan. Japanilainen Nippon Sheet Glass osti Pilkingtonin 2006. Konserni toimii 29 maassa ja työntekijöitä on 28 500.
Yrityksen tytäryhtiö oli Oy Autolasi, joka valmisti autojen tuulilaseja ja suoralaminoitua lasia. Se siirtyi yhdessä emoyhtiön kanssa Pilkingtonille.
Sojuz TM-13

Sojuz TM-13 oli Neuvostoliiton 13. miehitetty avaruuslento Mir-avaruusasemalle. Laukaisu tapahtui 2. lokakuuta 1991 ja paluu maahan 25. maaliskuuta 1992.
Miehistö.
Laukaistiin avaruuteen:
Laskeutui tällä aluksella:
Kal Penn

Kal Penn (oik. Kalpen Suresh Modi, s. 23. huhtikuuta 1977 Montclair, New Jersey, Yhdysvallat) on yhdysvaltalainen näyttelijä ja tuottaja.
Penn on näytellyt muun muassa tohtori Lawrence Kutnerin roolia televisiosarja "Housessa" ja Kumarin roolia kolmessa Harold &amp; Kumar -komediaelokuvassa. Hän jätti roolinsa "Housessa" siirtyessään Valkoisen talon PR-asioiden apulaisjohtajaksi. Hän toimi tehtävässä Obaman presidenttikaudella vuosina 2009-2011. Vuonna 2010 hän jätti tehtävän väliaikaisesti osallistuakseen kolmannen Harold &amp; Kumar -elokuvan kuvauksiin. Hän on myös näytellyt hittisarjassa "Ensisilmäyksellä".
Sojuz TM-12

Sojuz TM-12 oli Neuvostoliiton 12. avaruuslento Mir-avaruusasemalle. Avaruusalus laukaistiin 18. toukokuuta 1991 Baikonurista. Se laskeutui 10. lokakuuta 1991.
Miehistö.
Laukaistiin
Laskeutuivat
Eijsden

Eijsden () oli kunta Limburgin provinssissa Alankomaissa. Asukkaita kunnassa oli 11 427 vuoden 2008 lopulla ja väestötiheys on 578 as./km². Kunnan pinta-ala oli 20,76 neliökilometriä, josta vettä oli 1 km². Kunnan keskuspaikkakunta oli samanniminen kuin kuntakin.
Eijsdenin naapurikunnat olivat Maastricht pohjoisessa, Margraten idässä, Voeren etelässä ja Wezet lännessä. Kaksi viimeisenä mainittua kuuluvat Belgiaan.
Eijsdenin kylä sijaitsee Maasjoen itärannalla. Kunnan läpi kulki rautatie ja A2-moottoritie Maastrichtistä Belgian Liègeen.
Eijsden ja naapurikunta Margraten yhdistyivät Eijsden-Margrateniksi vuoden 2011 alussa.
Asutuskeskukset.
Eijsdenin asutuskeskukset ja niiden väkiluvut vuonna 2005:
Andøy

Andøy on Norjan kunta Nordlandin läänissä. Kunta kattaa koko Andøyan saaren ja osan Hinnøyan saaresta. Se on Nordlandin läänin ja Vesterålenin seutukunnan pohjoisin kunta ja sen rajanaapureita ovat etelässä Hinnøyalla Sortland, Gavlfjordenin takana lounaassa Øksnes sekä idässä Andfjordenin takana Torsken, Tranøy, Bjarkøy sekä Harstad.
Kunta tunnetaan sidoksistaan ilmailuun ja Andøyan lentoasemalla sijaitsee ilmavoimien 333. eskadroona. Lisäksi saarella on Andøyan rakettikoealue, jolta ammutaan avaruusraketteja ja joka on merkittävä kansainvälisen polaarisen atmosfäärin ja revontulien tutkimuksen yhteistyökeskus. Kalastus on keskeinen elinkeino ja kuntakeskus Andenes onkin eräs Norjan suurimpia kalastussatamia. Viime vuosina kunta on satsannut myös matkailuun ja valaiden tarkkailusafarit ovat eräs suosituimpia matkailukohteita.
Historia.
Andøyn kunnan nimi oli "Dverberg" vuoteen 1924 saakka, jolloin se jaettiin Andenesin, Dverbergin ja Bjørnskinnin kuntiin. Vuonna 1964 nämä kolme kuntaa yhdistyivät jälleen ja kunnan nimeksi tuli Andøy.
Media.
Paikallislehti "Andøyposten" ilmestyy kahdesti viikossa.
Lohi-veneet

Lohi-veneet on suomalaisen Salmone Oy:n tavaramerkki, jonka alla yritys valmistaa soutu- ja moottoriveneitä Etelä-Savossa Mäntyharjulla. Tällä hetkellä yrityksen mallisto koostuu 20 erilaisesta veneestä. Lohi-veneitä on valmistettu vuodesta 1968 lähtien. VTT on sertifioinut kaikki Lohi-veneiden myyntimallit.
Lohi merkkisiä veneitä valmisti aiemmin 1968-1991 Lohi Oy Sysmässä.
Venemallit.
Lohi-nimellä on valmistettu useita erilaisia soutu- moottori- ja purjeveneitä:
S/S Kouta

S/S Kouta on suomalainen höyrylaiva, joka on rakennettu vuonna 1920. Alus rakennettiin A. Ahlström Oy:n telakalla Varkaudessa, josta se kuljettiin junarahtina osina Kajaaniin. Kajaanissa laiva koottiin ja laskettiin vesille nimellä "Vuokatti II". Vesille laskun jälkeen alus toimi matkustajaliikenteessä Kajaanin ja Sotkamon välillä Sotkamon Reitin Liikenneosuuskunnan omistuksessa. Reitillään alus saattoi kuljettaa jopa yli sata matkustajaa kerralla. Matkustajaliikenteessä aluksen miehistöön kuului kapteeni, kaksi lämmittäjää sekä neljä kansimiestä. Alus oli paikallisten asukkaiden keskuudessa aluksi suosittu, mutta 1930-luvun puolivälissä lisääntynyt autoliikenne teki sen liikennöinnin kannattamattomaksi. Osuuskunta lopetti kannattamattoman liikennöinnin ja myi aluksen Oulujoen uittoyhdistykselle vuonna 1936.
Oulujoen uittoyhdistys siirsi aluksen Oulujoelle ja nimesi sen "Koudaksi". Uusi omistaja asensi "Koutaan" ankkuripelin ja muunsi aluksen varppaajaksi. Uittoyhdistyksen alaisuudessa "Kouta" varppasi tukkeja vuoteen 1967 asti, jolloin sen ammattiliikenne päättyi. 
Ammattiliikenteen päätyttyä "Kouta" seisoi käyttämättömänä yhdeksän vuotta ja siirtyi sitten yksityisomistukseen. Uudet omistajat Matti Kuorikoski ja Allan Sointamo kunnostivat aluksen alkuperäiseen matkustaja-alustyyliin ja katsastivat sen matkustajaliikenteeseen. Kainuun kulttuurirahasto on palkinnut Kuorikosken ja Sointamon höyrylaivaperinteen säilyttämisestä Kainuussa.
Nykyisin "Kouta" höyryää Oulujärvellä ja se voi kuljettaa kerralla 60 matkustajaa. Alus vaihtoi omistajaa viimeksi 2010–2011, jolloin laiva siirtyi uuden Oulujärven Laiva-Osakeyhtiön omistukseen. Alus liikennöi Oulujärvellä tilauksesta ja muutamia yleisöristeilyjä kesäisin.
Tekniset tiedot.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Ballangen

Ballangen eli Palanki (, joista edellinen paikallinen murrenimitys) on entinen Norjan kunta Nordlandin läänissä Ofotenin seutukunnassa. Sen rajanaapureita olivat idässä Narvik, kaakossa Ruotsi ja pohjoisessa Ofotvuonon takana Tjeldsund ja Evenes. Etelässä kunta rajoittui Tysfjordiin. Tammikuussa 2013 tehdyn väestönlaskennan mukaan Ballangenin kunnassa oli 2 599 asukasta.
Ballangen oli tunnettu kaivoskunta. Alueella oli Pohjois-Norjan ensimmäistä kaivostoimintaa jo 1600-luvulla. Vuonna 1988 Nikkel &amp; Olivin A/S aloitti noriitin kaivamisen, josta jalostetaan nikkeliä, kuparia, oliviinia sekä rakennuskiveä.
Vuonna 2020 Ballangen liitettiin Narvikin kuntaan.
Noomi Rapace

Noomi Rapace (o.s. "Norén", s. 28. joulukuuta 1979 Hudiksvall, Ruotsi) on ruotsalainen näyttelijä.
Ruotsalaisen näyttelijän Nina Norénin (Kristina Norén, s. 1954) ja espanjalaisen flamencolaulajan ja näyttelijän Rogelio Duránin (1953–2006) tytär Noomi syntyi 1979. Ensimmäiset vuotensa Noomi Rapace kasvoi Järnassa, Ruotsissa. Viisivuotiaana hän muutti äitinsä ja islantilaisen isäpuolensa Hrafnkell Karlssonin kanssa Islantiin. Islanti onkin Noomin toinen äidinkieli. Myöhemmin perhe muutti takaisin Ruotsiin, Skåneen. 
Seitsemänvuotiaana hän sai statistiroolin Hrafn Gunnlaugssonin elokuvassa "Korpens skugga" ja päätti silloin ryhtyä näyttelijäksi. 
Noomi Rapace opiskeli Skara Skolscenissa 1998–1999. Opintojensa jälkeen hän on ollut kiinnitettynä Teater Plazaan 2000–2001, Orionteaterniin 2001, Teater Galeaseniin 2002, Tukholman kaupunginteatteriin 2003 ja samanaikaisesti myös Kuninkaalliseen draamateatteriin. Televisiossa hänet nähtiin ensimmäistä kertaa vuonna 1996 televisiosarjassa "Tre kronor" Lucinda Gonzalesin roolissa.
Rapace teki kansainvälisen läpimurtonsa elokuvassa "Miehet jotka vihaavat naisia". Hän esittää pääosaa elokuvassa "Sovinto" (), jonka Pernilla August ohjasi Susanna Alakosken teoksen "Sikalat" pohjalta. Elokuva sai ensi-iltansa Ruotsissa syksyllä 2010 ja Suomessa maaliskuussa 2011. Vuonna 2012 hänet nähtiin pääosassa Ridley Scottin ohjaamassa tieteiselokuvassa "Prometheus".
Noomi Rapace oli naimisissa näyttelijä Ola Rapacen kanssa, mutta avioliitto päättyi eroon vuonna 2011. Heillä on yksi yhteinen poika. Sukunimi Rapace, jonka Noomi ja Ola yhdessä valitsivat, tarkoittaa ranskaksi ja italiaksi petolintua.
Kuortaneen keskusurheilukenttä

Kuortaneen keskusurheilukenttä on Kuortaneen kirkonkylässä sijaitseva yleisurheilukenttä, jossa voi lisäksi pelata jalkapalloa.
Kuortaneen kenttä valmistui Kuortaneen Kunnon ja Kuortaneen suojeluskunnan yhteisomistuksessa olleelle maa-alalle vuonna 1932. Kenttä siirtyi kokonaisuudessaan Kuortaneen Kunnon omistukseen 1945. Kenttälajien suorituspaikat kunnostettiin ja 300 metrin juoksurata laajennettiin kuusirataiseksi sekä päällystettiin hiilimurskalla 1950. Kentän viereen valmistui tanssilava Kukun maja 1952.
Kuortaneen Kunto luovutti keskusurheilukentän kunnan omistukseen 1968. Juoksurata laajennettiin 400 metrin mittaiseksi ja päällystettiin kumiasfaltilla 1971. Päällyste muuttui spurtaniksi ja keskikenttä sai nurmipinnan 1986. Samassa yhteydessä etusuoralle tuli kahdeksas juoksurata aiemman seitsemän sijaan. Vuonna 2002 kenttää peruskorjattiin. Vuonna 2015 juoksuradat laajennettiin kulkemaan kentän ympäri ja kentän pinnoitteeksi tuli mondo.
Kuortaneen keskusurheilukentällä järjestettiin ensimmäiset juhannuskilpailut jo vuonna 1934, ja vuodesta 1991 kilpailuilla on ollut Eliittikisojen arvo. Poikkeuksena oli vuosi 2001, jolloin Kuortaneella käytiin Proffice Nordic Challenge -sarjan osakilpailu. Eliittikisoissa on kilpaillut suomalaishuippujen lisäksi myös useita maailmantähtiä, kuten Jan Železný ja Serhi Bubka, joka hyppäsi vuoden 1994 Eliittikisoissa seivästä tasan kuusi metriä. Suomen ennätyksiä Kuortaneen Eliittikisoissa ovat parantaneet muiden muassa Jani Lehtonen seipäässä, Juha Isolehto korkeudessa sekä Juha Laukkanen ja Aki Parviainen keihäässä.
Kuortaneen kentällä on järjestetty myös muun muassa naisten Suomi–Viro-maaottelu 1964, 20-vuotiaiden Suomi–Ruotsi–Norja-maaottelu 1972, SM-viestit 1973 sekä useita nuorten SM-kilpailuja. Kuortaneen Kunnon lisäksi myös muut seurat ovat järjestäneet kentällä yleisurheilukilpailuja. 
Kuortaneen Kunnon pesäpallojoukkue pelasi ottelunsa keskusurheilukentällä ennen kuin keskikenttä sai nurmipinnan 1986. Tämän jälkeen kenttää on käyttänyt saman seuran jalkapallojoukkue.
Kenttätutkimus

Kenttätutkimus on empiirisen tutkimuksen menetelmä, joka tarkoittaa luonnollisissa olosuhteissa tehtyä havaintoaineiston keräämistä esimerkiksi mittauksin, näytteitä ottamalla, tarkkailulla, tai kun tutkimusten kohteena ovat ihmiset, haastatteluilla, vuorovaikutuksella ja kyselyillä. Menetelmä on käytössä kaikilla empiirisen tutkimuksen aloilla, kuten luonnontieteissä, yhteiskuntatieteissä, teknisissä tieteissä ja psykologiassa. 
Psykologian alalla se tarkoittaa tutkimusta, jossa tutkimusaineisto kerätään laajasta, usein tiettyyn väestöryhmään kuuluvasta ihmisjoukosta luonnollisissa olosuhteissa. Kenttätutkimus voidaan toteutettaa haastattelemalla tutkimuksen kannalta tärkeitä ihmisiä tai pyytämällä heitä täyttämään kyselylomakkeita. Vastausten perusteella pyritään tavallisesti kartoittamaan vastaajien mielipiteitä ja asenteita. Mielipidetiedustelun kenttätutkimus voidaan toteuttaa muun muassa niin sanotuilla ovikyselyillä, joissa kierretään ovelta toiselle ja kysytään tarpeellisia kysymyksiä. Näin saadaan kyselyaineistoa, josta voidaan johtaa yleistä mielipidettä tai käyttäytymistapoja koskevia tuloksia.
Svensk Ungdom

Svensk Ungdom (SU) on vuonna 1943 perustettu Suomen ruotsalaisen kansanpuolueen nuorisojärjestö. Järjestön suomenkielinen nimi on RKP-nuoret. 
RKP-nuorten puheenjohtajaksi valittiin vuonna 2022 Julia Ståhle ja varapuheenjohtajiksi Anton Broända sekä Morris Liemola. Järjestön pääsihteeri on Malin Lindholm. Svensk Ungdomilla on ollut historiansa aikana kaikkiaan 36 puheenjohtajaa. Heistä Pär Stenbäck, Carl Olof Tallgren ja Christoffer Taxell ovat toimineet myös RKP:n puheenjohtajana ja Stenbäck, Tallgren, Taxell, Grels Teir ja Astrid Thors ministereinä.
RKP:llä on ollut vuodesta 2008 opiskelijaliitto Liberaalit Opiskelijat LSK, josta sittemmin on tullut Svensk Ungdomin korkeakoulupoliittinen työryhmä. Muita työryhmiä ovat tasa-arvotyöryhmä (JämU), kansainvälinen työryhmä (IU), talous- ja työpoliittinen työryhmä (EPU) ja toimintatyöryhmä (Verkus).
Helmikuussa 2020 järjestö lopetti yhteistyön Perussuomalaisten Nuorten kanssa yhdessä muiden puolueiden nuorisojärjestöjen kanssa, koska PS-nuoret ei irtisanoutunut fasismista ja etnonationalismista.
RKP-nuoriin kuului noin 2 000 jäsentä vuonna 2024.
Toiminta ja organisaatio.
Svensk Ungdomilla on neljä piirijärjestöä: Helsingin ja muun Suomen, Uudenmaan, Turunmaan sekä Pohjanmaan piirit. Paikallisjärjestöjä on 42. Jäseneksi voivat liittyä 14–29-vuotiaat.
Järjestön korkein päättävä elin on vuosittain kokoontuva liittokokous, jonka tehtäviin kuuluu muun muassa järjestön poliittisen ohjelman hyväksyntä. Liittokokousten välillä Svensk Ungdomin päätöksenteosta vastaa liittokokouksen valitsema liittohallitus.
Svensk Ungdom on kansainvälisten poliittisten nuorisojärjestöjen Euroopan liberaalinuorten, Kansainvälisen liberaalinuorten liiton ja Pohjoismaiden Keskustanuorten jäsenjärjestö.
Svensk Ungdomin puheenjohtajat.
Lähde:
Phillips

Phillips oli yhdysvaltalainen kilpa-autojen valmistaja. Talli osallistui Indianapolis 500 -kilpailuun kausilla 1954–1960, jolloin kilpailu kuului Formula 1:n MM-sarjaan, sekä 1961 ja 1962. Phillips ajoi Offenhauserin moottoreilla.
Phillipsin parhaat sijoitukset olivat Don Freelandin 1956 ajama kolmas sija ja Don Bransonin 1960 ajama neljäs sija. Talli saavutti yhteensä 7 MM-pistettä (Formula 1 -sarjan valmistajien mestaruustaistelusta lähtien 3 MM-pistettä). Tallin muut kuljettajat olivat Bob Veith, Al Keller ja Bud Tingelstad, joista Keller ja Tingelstad ajoivat kausina 1961 ja 1962.
Formula 1 -saavutukset.
Palkintosijat
Paalupaikat
Nopeimmat kierrokset
Arthur Ponsonby

Arthur Augustus William Harry Ponsonby, Shulbreden 1. paroni Ponsonby (16. helmikuuta 1871 – 23. maaliskuuta 1946) oli brittiläinen poliitikko, kirjailija ja yhteiskunnallinen aktivisti. 
Arthur Ponsonby oli kuningatar Viktorian yksityissihteeri Sir Henry Ponsonbyn kolmas poika. Ponsonby opiskeli Etonissa ja Oxfordin Balliol Collegessa. Valmistuttuaan hän työskenteli diplomaattina muun muassa Istanbulin ja Kööpenhaminan suurlähetystöissä. Vuonna 1908 hänet valittiin Yhdistyneen kuningaskunnan parlamenttiin. Ensimmäisen maailmansodan aikana Ponsonby ei tukenut sotaan osallistumista ja osallistui Union of Democratic Control -ryhmään, joka vaati pysymistä erossa sodasta. Vuonna 1918 hän oli itsenäisenä ehdokkaana parlamenttiin, mutta hävisi. Hän liittyi Työväenpuolueeseen ja tuli valituksi uudelleen 1922. 
Vuonna 1928 Ponsonby kirjoitti kirjan "Falsehood in Wartime: Propaganda Lies of the First World War". Se on kuuluisa muun muassa lauseesta ”When war is declared, truth is the first casualty” (”Kun sota julistetaan, totuus on ensimmäinen uhri”), vaikka sen lausui ensimmäisenä yhdysvaltalainen senaattori Hiram Johnson. 
Sotien välisenä aikana Ponsonbysta tuli entistä innokkaampi rauhan kannattaja. Vuonna 1940 hän erosi Työväenpuolueesta vastalauseena sen päätökselle liittyä Winston Churchillin yhteishallitukseen. Hän kuoli 1946.
Miukki

Miukki on Tornion kaupunginosa. Karkeasti ottaen se rajoittuu pohjoisessa valtatiehen 29, idässä Röyttän satamarataan ja Putaan kaupunginosaan, etelässä Kirkkoputaanjokeen ja lännessä Tornionjokeen.
Alueella on pääasiassa pientaloasutusta ja joitakin kerrostaloja. Menneinä vuosina siellä on sijainnut Karjapohjolan osuusteurastamo eineskeittiöineen, Kerilonin nylonlankatehdas ja Tornion Sukkatehdas. Miukissa sijaitsee myös Tornion rautatieasemaan kuuluva tavararatapiha. Nyttemmin yritystoiminta on hiipunut Miukissa.
Tornion Miukissa sijaitsee yksityinen, psykiatriaan perehtynyt kuntoutuskoti, vuonna 1985 toimintansa aloittanut "Arkipäivä". Arkipäivällä on toimintaa myös Ylitorniolla.
Jukka Saarinen

Jukka Saarinen (s. 4. elokuuta 1951 Punkalaidun) on suomalainen toimittaja, sanoittaja ja kirjailija. 
Sanoittajana Saarinen on keskittynyt suomalaiseen iskelmämusiikkiin sekä tangoihin. Hänen sanoittamiaan kappaleita ovat muun muassa ”Tule luo” (levyttänyt muun muassa Katri-Helena; kappale oli Suomen edustaja Eurovision laulukilpailussa vuonna 1993), ”Se on mahtavaa” (Matti ja Teppo), ”Minä taistelen” (Arja Koriseva), "Myrskyn maa" (Jari Sillanpää), "Yhdestoista hetki" (Jukka Hallikainen) ja ”Rannalla tuulee” (Tiina Räsänen, Niina Päivänurmi).
Toimittajana Saarinen on työskennellyt muun muassa Lauttakylä-lehden päätoimittajana sekä Turun Sanomien uutispäällikkönä ja lukemistoliitteiden päällikkönä.
Kirjailijana Saarinen on kirjoittanut riimillisiä runoja, mietelmiä, värssyjä sekä teoksen Finlanders-yhtyeestä. Saarisen runoja ja sanoituksia on myös julkaistu monissa antologioissa.
Saarinen työskentelee Turun Sanomien kulttuuritoimittajana.
Pacha Kamaq

Pacha Kamaq () oli jumala, jota palvottiin muinaisessa Perussa, Pachacamacin kaupungissa. Hänet tunnettiin myös nimillä Pachacamac, Pacha-Camak, Pacharurac ja Pachirisu.
Pacha Kamaq oli muinaisen Perun rannikkokansojen luojajumala, joka oli ehkä alun perin kalajumala. Uskomusten mukaan Pacha Kamaq loi ensimmäisen miehen ja naisen, mutta unohti antaa heille ruokaa, ja niin mies kuoli. Nainen syytti jumalaa laiminlyönnistä, ja Pacha Kamaq teki hänet raskaaksi. Kun poika syntyi, Pacha Kamaq surmasi hänet ja kasvatti ruumiin palasista hedelmiä ja kasveja. Nainen synnytti myös toisen pojan, nimeltään Wichama, jonka onnistui päästä karkuun, jolloin raivostunut jumala tappoi naisen. Wichama kosti äitinsä murhan ajamalla Pacha Kamaqin mereen. 
Inkat omaksuivat Pacha Kamaqin omien jumaliensa joukkoon liitettyään Pachacamacin valtakuntaansa. Inkojen mytologiassa Pacha Kamaq oli Intin ja Mama Quillan poika, Pachamaman puoliso ja Konin veli.
Pacha Kamaqin uskottiin olevan tulen jumala sekä auringon jumala Intin poika, joka elvytti luojajumala Viracochan alun perin luoman maailman ja opetti ihmisille kaikki taidot. Pacha Kamaq oli uskomuksissa näkymätön jumala, eikä häntä sen vuoksi koskaan kuvattu taiteessa.
DubaiSat 1

DubaiSat 1 on Yhdistyneiden arabiemiirikuntien "The United Arab Emirates Institute for Advanced Science and Technology"- eli EIAST-instituutin kehittämä piensatelliitti. Satelliitti on käyttötarkoitukseltaan kaukokartoitussatelliitti, ja se painaa noin 20 kiloa.
Satelliitti on tehty yhteistyössä Etelä-Korean kanssa, jossa satelliitin varsinainen rakentaminen on tapahtunut Satrec Initiative -yrityksessä. Yhdysvaltalainen Viasat on rakentanut Dubaihin satelliitin maa-aseman.
Satelliitti piti laukaista huhtikuussa 2009 Dnepr-1-kantoraketilla yhdessä usean muun piensatelliitin kanssa. Laukaisu siirtyi heinäkuuhun 2009, mutta tällöin ilmeni, että DubaiSat joko otetaan pois raketin hyötykuormasta tai laukaisua lykätään.
John Kay (muusikko)

John Kay (oik. "Joachim Fritz Krauledat") (s. 12. huhtikuuta 1944 Tilsit, Itä-Preussi) on Saksassa syntynyt kanadalainen laulaja-kitaristi ja Steppenwolf-yhtyeen perustajajäsen ja keulakuva. 
Ura.
Itä-Saksassa asunut Kay muutti äitinsä kanssa 4-vuotiaana Länsi-Saksaan Hannoveriin. Hänen isänsä oli kuollut toisessa maailmansodassa. Kay tutustui musiikkiin Yhdysvaltain armeijan radioasemien kautta. 
Kay muutti perheineen Torontoon Kanadaan vuonna 1958. John jatkoi radioasemien kuuntelua ja opetteli samalla englannin kielen. Perhe siirtyi 1963 Yhdysvaltain puolelle, ensin Buffaloon ja sieltä Kaliforniaan, jossa John aloitti musiikkiuransa folk-laulajana. 
Vuonna 1965 hän liittyi kanadalaiseen The Sparrows-nimiseen blues rock-yhtyeeseen laulajaksi. 1967 Kaliforniaan asettuneesta The Sparrowsista tuli Steppenwolf, joka nousi menestykseen 1960- ja 1970-luvun taitteessa hittisingleillä "Born to be Wild" ja "Magic Carpet Ride", sekä albumeilla kuten "Monster" ja "Steppenwolf Live". 
Steppenwolfin ollessa hajonneena 1970-luvulla Kay oli soolouralla ja julkaisi muutaman albumin. Vuodesta 1980 eteenpäin Kay on johtanut ainoana alkuperäisjäsenenä John Kay &amp; Steppenwolf -yhtyettä.
Kay kärsii silmien valoherkkyydestä, jonka takia hän käyttää aurinkolaseja. Hän on myös täydellisesti värisokea. Tästä huolimatta hän harrastaa videokuvausta. Kay asuu Tennesseessa Nashvillessa Jutta-vaimonsa kanssa.
Lähteet.
 
Aiheesta muualla.
John Kay &amp; Steppenwolf
Lauttakylä-lehti

Lauttakylä-lehti on Huittisten seudulla keskiviikkoisin ilmestyvä tilattava, puoluekannaltaan sitoutumaton paikallislehti. Sen päätoimittajana on vuodesta 2023 toiminut Heli Lehtelä. Aiempi päätoimittaja oli Marja-Liisa Hakanen. Lehden toimitus sijaitsee Karpintiellä Lauttakylässä (Huittisten keskustaajama). 
Lauttakylä-lehden levikki oli vuoden 2013 levikintarkastuksen mukaan 4 891.
Historia.
Lauttakylä lehti ilmestyi ensimmäisen kerran joulukuussa 1913. Lehti ilmestyi aluksi kerran viikossa, mutta 1979 se alkoi ilmestyä kahdesti viikossa. Se vaihtoi sivukokonsa broadsheetista eurotabloidiin vuonna 2003. Lehti muuttui takaisin yksipäiväiseksi vuonna 2013.
Norfolkinpussiliito-orava

Norfolkinpussiliito-orava ("Petaurus norfolcensis") on pussiliito-oravien heimoon kuuluva laji. Lajia esiintyy Itä-Australian valoisissa eukalyptusmetsissä, joissa se on liikkeellä pieninä ryhminä ja etsii ravinnokseen mettä, eukalyptuksen mahlaa, hyönteisiä ja ilmeisesti myös pieniä selkärankaisia.
Norfolkinpussiliito-oravan ruumis on noin 20 cm pitkä ja tuuhea häntä on suunnilleen yhtä pitkä. Norfolkinpussiliito-orava kykenee liitämään noin 15 metriä.
Naaraan pussissa on neljä nisää, mutta sillä on tavallisesti vain kaksi poikasta; ne viipyvät pussissa noin 10 viikkoa ja sitten vielä pari kuukautta pesäkolossa.
Wahi

Wahi eli wahanin kieli (wahiksi "x̌ik zik") on Pamirin ylängöllä puhuttava iranilainen kieli.
Kielen puhujat asuvat Tadžikistaniin kuuluvalla Vuoristo-Badahšanin autonomisen alueella (Pandžjoen yläjuoksu), Afganistanissa, Pakistanissa (itäinen Hindukuš) ja Kiinassa. Tadžikistanissa heitä arvioidaan olevan noin 20 000 henkeä, Afganistanissa 15 000–18 000, Pakistanissa 8 000 ja Kiinassa 15 000. Wakhanin käytävän kautta kulki idän ja lännen yhdistänyt muinainen Silkkitie. Wahanit mainitaan erillisenä kansana mm. kiinalaisissa 1.–8. vuosisadan lähteissä.
Wahi kuuluu pamirilaisten kielten ryhmään. Se jakautuu ylä- ja alamurteeseen, joiden erot ovat melko vähäisiä. Kieli toimii yhteisön suullisen kanssakäymisen välineenä. Kirjakielenään puhujat käyttävät tadžikkia, daria, paštua, uiguuria ja jossain määrin myös kiinaa. 1930-luvulla Neuvostoliitossa tehtiin epäonnistunut yritys wahin kirjakielen luomiseksi. Viime aikoina kieltä varten on laadittu kyrilliseen (Tadžikistan) ja latinalaiseen (Pakistan) kirjaimistoon perustuvat kirjoitusjärjestelmät.
Altaani

Altaani ( &lt; , korkea) on pilarien, pylväiden tai holvikaaren kannattama rakennuksen ulkopuolinen oleskelutasanne, joka yleensä on seinätön ja katoton, mutta aina putoamiselta estävän kaiteen suojaama. Altaanin lattia on aina maanpinnan yläpuolella, tavallisesti rakennuksen toisen kerroksen korkeudella, siten että kulku takana oleviin huonetiloihin on helppoa. Ulkoportaita ei altaaniin yleensä liity, vaan kulku tapahtuu rakennuksen sisätilojen kautta. Altaani on tarkoitettu lepopaikaksi tai näköalatasanteeksi. Altaani ei tukeudu rakennuksen runkoon parvekkeen tavoin, vaan se on oman tukirakenteensa varassa. Altaani sijaitsee usein rakennuksen ulko-oven yhteydessä, jolloin kulku sisätiloihin tapahtuu altaanin tason alitse ja taso toimii oveneteiskatoksena.
Altaani on luotu Venetsiassa, jossa sitä käytettiin pyykin kuivatuspaikkana. Rooman yksityistalojen arkkitehtuurissa altaanit yleistyivät 1500- ja 1600-luvuilla. Ruotsissa altaani-nimitys on ollut käytössä 1600-luvulta lähtien, mutta runsaammin niitä rakennettiin empiren aikana 1800-luvun alussa. Suomessa altaaneita alettiin rakentaa empiretyylisten säätyläisrakennusten myötä. Esimerkiksi 1816–1818 rakennetussa Charles Bassin suunnittelemassa Fiskarsin ruukin päärakennuksessa on altaani. Niitä rakennuttivat myös turkulaiset porvarit 1800-luvun loppupuolella myöhäisempireä edustaviin huviloihinsa Ruissaloon. Talonpoikaisrakennuksissa ei vielä tähän aikaan juurikaan jäljitelty kartanoiden altaaneja, vaan ne tulivat muotiin vasta 1920-luvulta alkaen, kun alettiin suosia puolitoistakerroksisia asuinrakennuksia.
Kyösti Teräs

Gustaf Adolf Andersson, kirjailijanimi Kyösti Teräs (17. syyskuuta 1854 Kuopio – 3. marraskuuta 1925 Pohja) oli suomalainen toimittaja ja kirjailija. Hän käytti myös nimimerkkiä "Tähystäjä".
Anderssonin vanhemmat olivat lukkari Henrik Andersson ja Brita Lovisa Styr. Hän kävi Kuopion lyseota 1871–1876 ja sen jälkeen opiskeli maatalousoppilaitoksessa 1878–1883.
Andersson keräsi kansanrunoutta ja hän oli muun muassa "Oulun Ilmoituslehden" päätoimittajana 1886–1893. 
Teoksia.
Nimimerkillä "Kyösti Teräs":
Nimimerkillä "Tähystäjä":
Cassinin jako

Cassinin jaoksi kutsutaan n. 4 800 km leveää aukkoa Saturnuksen renkaitten välissä. Aukon aiheuttaa Mimas-kuun painovoima. Aukon löysi Jean-Dominique (Giovanni) Cassini vuonna 1675, ja hänen mukaansa aukko onkin nimetty.
Fredrik Aalto

Fredrik (Reitto) Aalto (sukunimi aik. Stenfors; 10. maaliskuuta 1854 Lapin pitäjä – 6. kesäkuuta 1917 Uusikirkko Tl) oli suomalainen kansakoulunopettaja ja kirjailija.
Elämä ja ura.
Lapin pitäjän Kuolimaassa syntynyt Fredrik Aalto työskenteli puolisonsa Ida aallon kanssa kansakoulunopettajana Uudenkirkon Männäisissä. Heidän tyttärensä oli runoilija Hertta Aalto. 
Aallon nimerkillä "R. A." kirjoittama "Kolmen fennomaanin matka" oli seikkailukertomus, jossa kaksi Lapissa kielitutkimusta harjoittanutta nuorta fennomaania lyö vetoa erään kiivaan ruotsalaisuuden kannattajan kanssa siitä, että suomen kielellä pääsee matkustamaan maailmalla. Fennomaanit matkaavat sitten Euroopan ja Afrikan halki vain suomen kieltä käyttäen, ja heidän palattuaan kotiin vedon hävinnyt ruotsalainen kääntyy fennomaaniksi, eikä hänen tarvitse maksaa vetosummaa. Aalto lienee saanut idean kertomukseensa pari vuotta aiemmin 1874 suomeksi ilmestyneestä Jules Vernen seikkailukertomuksesta "Matkustus maan ympäri 80 päivässä".
Teoksia.
Nimimerkillä R. A.:
Torkkujat

Torkkujat (Eleotridae) on tokkokalojen lahkoon (Gobiiformes) kuuluva kalaheimo. Torkkujaheimoon luetaan 23 sukua ja niihin 140 lajia, joista useimmat elävät Indopasifisella merialueella. Harvat niistä viettävät koko elämänsä merivedessä, vaan useimmat elävät murtovedessä tai makeassa vedessä, mutta monet lajit palaavat mereen kutemaan. 
Suurin lajeista on Kaakkois-Aasian sisävesissä elävä marmoritorkkuja ("Oxyeleotris marmorata"), joka voi kasvaa 65 cm pitkäksi. Useimmat muut lajit ovat pituudeltaan 3-20 cm. 
Torkkujat ovat lihansyöjiä. Ne ovat saaneet nimensä elintavoistaan: ne nöpöttävät paikoillaan lähellä pohjaa suuren osan ajastaan ja säntäävät sitten saaliin perään lyhyitä pyrähdyksiä. Torkkujat muistuttavat tokkoja sekä ruumiinrakenteeltaan että käytöstavoiltaan, mutta niillä ei ole samanlaista imukuppimaista vatsauloketta kuin tokoilla.
Galaxias

Galaxias on melttikalojen lahkon melttien heimoon (Galaxiidae) kuuluva kalasuku. Suku käsittää 33 lajia. Lajit asuvat Australian ja Uuden-Seelannin vesissä. Ne ovat viileiden vesien lajeja, joista monet elävät korkealla vuoristopuroissa, mutta jotkut ovat vaelluskaloja, joiden toukat huuhtoutuvat mereen ja palaavat kudulle alavienkin maiden jokivesiin. Useimmat suvun lajit ovat pienikokoisia, mutta "Galaxias argenteus" voi painaa jopa kilon.
"Galaxias"-meltit olivat tärkein luonnonvarainen Uuden-Seelannin sisävesikalaryhmä, ja toinen kahdesta tärkeimmästä Australiassa. Jokiin istutetut pohjoisen pallonpuoliskon lohikalat, kuten taimen, syövät melttejä, ja monet lajit ovat käyneet harvinaisiksi.
Benetton B201

Benetton B201 oli auto, jolla Benetton osallistui Formula 1 -kauteen 2001. Autoa ajoivat Giancarlo Fisichella, joka oli neljättä vuotta samassa tallissa ja Jenson Button, joka siirtyi talliin Williamsilta hyvän tulokaskauden 2000 jälkeen.
Kausi 2001 merkitsi Benettonille yhden aikakauden loppua. Talli, joka oli ollut olemassa kaudesta 1986 oli myyty vuonna 2000 Renaultille, joka toimitti moottoreita F1 -sarjaan ja ottaisi tallin kokonaan haltuunsa kaudelle 2002. Renaultin paluu Formula 1:een kolmen vuoden tauon jälkeen aiheutti vuoden aikana merkittäviä ongelmia.
Auton suurin ongelma oli epätavallisen laajakulmaiset (111°) moottoriasetukset. Vaikka tämä tarjosi potentilaalisen aerodynaamisen edun, koska se sopi alemmaksi runkoon, moottorin alkuperäinen muoto aiheutti puutteita hevosvoimissa ja luotettavuudessa. Kauden alkupuolisko oli katastrofi, koska autolla oli ongelmia päästä edes kahdenkymmenen parhaan joukkoon ja pystyi taistelemaan vain Minardia vastaan joukon hännillä. Giancarlo Fisichella onnistui kuitenkin saamaan pisteen Brasilian GP:ssä.
Kauden puolivälistä auto parani tasaisesti parannetulla aerodynamiikalla, tehokkaalla käynnistämisellä ja luistonestolla, joka toteutui kauden aikana. Molempien autojen pääsemistä pisteille Saksan GP:ssä seurasi erinomainen suoritus Fisichellan saavuttaessa kolmannen sijan Belgian GP:ssä. Sen jälkeen auto oli vakavasti otettava taistelija pisteistä, vaikka Jenson Button hävisi tallikaverilleen koko kauden. 
Talli sijoittui valmistajien MM-sarjassa seitsemänneksi kymmenellä pisteellä.
Oheissakko

Oheissakko on sakko, jonka siihen tuomittu henkilö joutuu maksamaan saamansa ehdollisen vapausrangaistuksen lisäksi. Oheissakko tuomitaan, kun ehdollista rangaistusta pidetään liian lievänä rangaistuksena rikoksesta. Vapausrangaistuksen ehdollisuus ei vaikuta sakon maksuun, vaan se on aina maksettava. Oheissakon määräämisperiaatteet ovat päiväsakkojärjestelmän mukaisia. Yleisimmin oheissakkoa on käytetty, kun törkeästä rattijuopumuksesta on tuomittu ehdollinen vapausrangaistus.
Suomen lainsäädännössä ei enää käytetä oheissakko-nimitystä, vaan esimerkiksi rikosrekisterilaki (770/1993, 2 §) kutsuu sitä "ehdollisen vankeuden ohessa tuomituksi sakoksi". Oheissakko-nimitys poistettiin lainmuutoksella (523/2001) vuonna 2001. Rikoslaki (39/1889, 6:10 ) käyttää nimitystä oheisseuraamus, joka tarkoittaa sakkoa, koeajan pituista valvontaa ja yhdyskuntapalvelua.
Härkähait

Härkähait (Carcharhinidae), aikaisemmalta nimeltään tiikerihait tai ihmishait on luomihaikalojen lahkoon kuuluva heimo. Se on yksi suurimmista haiheimoista, ja sisältää 59 lajia.
Heimon pienin laji on "Rhizoprionodon taylori", joka kasvaa noin 70 senttimetriä pitkäksi. Härkähait ovat ulkomuodoltaan tyypillisiä haita. Kaikilla lajeilla on viisi kidusrakoa, kaksi selkäevää ja yksi peräevä. Pyrstön kahdesta puoliskosta ylimmäinen on paljon suurempi. Härkähait elävät pääasiassa trooppisissa ja lauhkeissa merissä, mutta joitakin lajeja tavataan myös suolattomissa vesissä.
Kuten kaikki muutkin hait, härkähait ovat lihansyöjiä ja käyttävät ravinnokseen kalaa ja muita eläimiä. Jotkut suurimmista härkähailajeista saattavat olla ihmiselle vaarallisia, ja ne aiheuttavat suurimman osan ihmisiin kohdistuvista haihyökkäyksistä. Härkähait ovat joko ovovivipaarisia tai vivipaarisia, ja poikaset syntyvät kuoriuduttuaan ja kehityttyään naaraan kohdussa. Aiemmin uskottiin, että härkähait ilmestyivät vasta paleogeenikaudella, jolloin heimo olisi ollut nuorin nykyisistä hairyhmistä. Kuitenkin vuonna 2014 kuvattiin fossiilinen tiikerihaisuku "Archaeogaleus", joka on peräisin varhaisliitukaudelta.
Luokittelu.
Härkähaita on 59 lajia, jotka luokitellaan 12 sukuun:
Harriet Walter

Harriet Mary Walter (s. 24. syyskuuta 1950 Lontoo) on brittiläinen näyttelijä.
Ura.
Walter opiskeli Cranbourne Chase Schoolissa ja London Academy of Music and Dramatic Artissa. Opiskelujen jälkeen hän näytteli kiertävissä teattereissa kuten Joint Stock touring theatre companyssa ja Paines Plough companyssa sekä Duke's Playhousessa, Lancasterissa.
Walter on työskennellyt useasti uransa aikana Royal Shakespeare Companyssa ja näytellyt monissa muissa teatterirooleissa sekä muun muassa elokuvissa "Järki ja tunteet", "Babel ja Sovitus.
Christopher Musonda

Christopher Musonda (s. 24. tammikuuta 1986 Sambia) on sambialainen jalkapalloilija, joka edusti viimeksi Rovaniemen Palloseuraa. Musonda on vahva ja suhteellisen nopea – moderni hyökkääjä.
Musonda siirtyi Rovaniemen Palloseuraan keväällä 2009. Hän teki tuolloin RoPSin kanssa kautta 2009 koskevan pelaajasopimuksen. Rovaniemen Palloseura oli jo ennen kautta 2008 yhteydessä Musondaan mutta tuolloin siirto ei vielä toteutunut. Kausi 2009 on sambialaisen Musondan 1. kausi Euroopassa. Aikaisemmin Musonda on pelannut Afrikassa maansa pääsarjassa.
Musondan ura Rovaniemen Palloseurassa alkoi lupaavasti, sillä hän teki ensimmäisessä harjoitusottelussaan FC Santa Clausia vastaan heti kaksi maalia. Toisessa ottelussaan ja samalla ensimmäisessä virallisessa ottelussaan RoPS:ssa Musonda teki debyytti maalinsa ja esiintymisensä Veikkausliigassa FC Lahtea vastaan.
Maajoukkuetta Musonda on edustanut maansa alle 23-vuotiaiden tasolla kahdeksan kertaa.
Musonda ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi. Hän sai skandaaliin liittyen vuoden ja kahdeksan kuukauden ehdollisen vankeustuomion lahjuksen ottamisesta elinkeinotoiminnasta ja avunannosta lahjomiseen elinkeinotoiminnassa.
Australianhammaskonnat

Australianhammaskonnat (Myobatrachidae) on sammakoihin (Anura) kuuluva heimo. Heimoon kuuluu 89 lajia, jaettuna 13 sukuun. Lajit asuvat Australiassa ja Uudessa-Guineassa.
Liber AL vel Legis

Lain kirja eli Liber AL vel Legis on keskeinen teos Thelemassa. Sen on kirjoittanut Aleister Crowleyn vuonna 1904 Kairossa. Teoksen kokonainen nimi on "Liber AL vel Legis, sub figura CCXX, as delivered by XCIII=418 to DCLXVI", ja englanniksi teos tunnetaan nimellä "Book of the Law". Theleman lait pohjautuvat tähän teokseen, erityisesti säkeisiin AL I:40 "”Tee mitä tahdot on oleva koko Laki”" ja AL I:57 "Rakkaus on laki, rakkaus tahdon alla".
Kirjassa on kolme lukua, jotka Crowley kirjoitti kolmena maaliskuun päivänä, 8.–10. maaliskuuta. Crowleyn mukaan henkiolento nimeltä Aiwaz saneli hänelle kirjan tekstin niinä päivinä.
Kanjonin koulu

Kanjonin koulutalo on Tampereen Hervannan pohjoisosassa sijaitseva alakoulu, koulu on osa Ahvenisjärven koulua. Kanjonin koululla on luokkia yhdestä kuudenteen luokkaan sekä samassa rakennuksessa sijaitsee Kanjonin esikoulu. Kanjonin koululla on myös teknisen- ja tekstiilityön luokat. Koululla on myös tietokoneluokat ja liikuntasali.
Kanjonin koulusta yläasteelle siirtyvät oppilaat menevät yleensä Pohjois-Hervannan kouluun. Kanjonin koululla on erityisopetukseen tarkoitettu luokka ja kirjastoluokka. Kanjonin koulussa on noin 200 oppilasta. Kanjonin koulun pihalla on kahdet keinut, kiipeilyteline, jalkapallokenttä, koripallokori ja yksi katos. Liikuntasalissa on neljä koripallokoria. 
Kouluun tulevat myös Hallilan koulusta viidennelle luokalle siirtyvät oppilaat ja Hallilan kolmoset ja neloset suorittavat Kanjonin koulussa käsityöopinnot. Hervannan jäähalli sijaitsee maan alla kanjonin koulun takana. Koulun vieressä on Kanjonin päiväkoti.
Corroboreenkonna

Corroboreenkonna ("Pseudophryne corroboree") on Australiassa tavattava äärimmäisen uhanalainen sammakkolaji. Se elää etelässä ja "Pseudophryne pengilleyi" pohjoisemmassa. Aiemmin niitä pidettiin saman lajin eri muotoina.
Corroboreenkonna on pituudeltaan 2,2–3 cm, naaraat ovat koiraita isompia. Sen selkäpuolella on kirkkaan keltaisella pohjalla mustia viivoja jotka eivät katkeile. Selkäkuvio on yksi lähilajit erottava tuntomerkki: "Pseudophryne pengilleyilla" on kellanvihreällä pohjalla mustia, katkeilevia viivakuvioita. 
Corroboreenkonnaa on tavattu vain pienellä alueella Uuden Etelä-Walesin osavaltiossa 1200–1700 metrin korkeudella. Se kutee matalissa lätäköissä ja ojissa sekä kosteilla ruohoalueilla. Kutuajan ulkopuolella se liikkuu myös metsässä ja nummilla.
Kivimäen koulu

&lt;mapframe latitude="60.2805" longitude="24.8604" zoom="17" width="400" height="300" /&gt;Kivimäen koulu on vuonna 1974 perustettu koulu Martinlaaksossa Vantaalla. Koulussa annetaan opetusta peruskoulun luokka-asteille 1–6. Koulussa opiskeli 413 oppilasta lukuvuonna 2019–2020. Koulun rehtori on Riitta Ruokonen, apulaisrehtori Pia Yliluoma ja koulusihteeri on Kirsi Pentinmäki.
Hallilan koulutalo

Hallilan koulutalo on Tampereen Hallilassa sijaitseva ala-aste. Hallilan koulu on osa Ahvenisjärven koulua ja siellä opiskellaan 1.–4. luokkien ajan, koulutalossa toimii myös esiopetuksen luokkia. Koulun osoite on Havumetsänkatu 1 ja postinumero on 33820 Tampere. Koulun kolmas- ja neljäsluokkalaiset menevät Kanjonin kouluun käsitöiden tunneille. Hallilan koulussa ei ole tietokoneluokkia, mutta koululla on käytössään kannettavat tietokoneet. Koululaiset ruokailevat luokissa ja koululla toimii myös iltapäiväkerho.
Koulun vieressä, osittain samassa rakennuksessa, sijaitsee Hallilan päiväkoti.
Aiheesta muualla.
Ahvenisjärven koulun kotisivu
Sirkka-Liisa Lonka

Sirkka-Liisa Lonka (s. 27. tammikuuta 1943 Kouvola) on suomalainen taidemaalari ja taidegraafikko.
Lonka on opiskellut Suomen Taideakatemian koulussa 1963–1967 ja grafiikkalinjalla 1968. Hän on osallistunut useisiin kansainvälisiin taidetyöpajoihin, opinto- ja työskentelymatkoihin sekä toiminut opettajana Euroopassa, Aasiassa, Afrikassa ja Latinalaisessa Amerikassa.
Sirkka-Liisa Lonka on Taidemaalariliiton ja Suomen Taidegraafikoiden jäsen. Hän on toiminut myös PANDissa ja Kiilassa.
Longan teoksia on muun muassa Ateneumin, Suomen valtion kokoelmissa ja presidentti Nelson Mandelan yksityiskokoelmissa.
Jumaliskylä

Jumaliskylä on Suomussalmen eteläosassa sijaitseva kylä. Vuonna 2016 Jumaliskylässä oli 181 asukasta. Kylällä toiminut koulu lakkautettiin keväällä 2010. Kylällä ovat Jumalissärkät, joita ympäröivät useat järvet.
Pikku naisia (vuoden 1994 elokuva)

Pikku naisia () on Gillian Armstrongin ohjaama elokuva, joka perustuu Louisa May Alcottin samannimiseen romaaniin. Elokuva sai kolme Oscar-ehdokkuutta.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.